open-index/open-wikipedia-markdown huggingface dataset:
Student Nitric Oxide Explorer

**Student Nitric Oxide Explorer**, máis coñecido polo seu acrónimo **SNOE**, foi un satélite artificial do Laboratorio para a física espacial e atmosférica da Universidade de Colorado en Boulder patrocinado pola NASA e lanzado o 26 de febreiro de 1998 mediante un foguete Pegasus XL desde a base Vandenberg da Forza Aérea, en California.

## Características 
SNOE foi o primeiro satélite en ser lanzado pertencente ao programa de Iniciativa Demostradora de Exploración Estudantil (STEDI, *Student Explorer Demonstration Initiative*) da NASA. A súa misión foi estudar a variación do óxito nítrico (NO) na atmosfera terrestre. En especial SNOE centrouse no estudo de como a variación dos raios X suaves do Sol afectan á cantidade de NO na atmosfera e a maneira en que as auroras boreacantles aumentan a cantidade de NO na atmosfera sobre os polos.

O satélite tiña forma hexagonal de 0,9 m de alto e 1 m de diámetro máximo. Foi inxectado nunha órbita heliosincrónica de entre 530 e 580&nbsp;km de altura e 97,7 graos de inclinación orbital. Estabilizábase mediante xiro a 5 r.p.m. co eixo de xiro perpendicular ao plano orbital.

SNOE levaba a bordo tres instrumentos:

*Un espectrómetro ultravioleta para facer perfiles de altitude do óxido nítrico.
*Un fotómetro auroral de dous canais para medir as emisións das auroras.
*Un fotómetro de cinco canais para medir raios X suaves solares.

Adicionalmente, o satélite levaba un receptor GPS a bordo para determinar con precisión a súa altura e posición.

SNOE reentrou na atmosfera o 13 de decembro de 2003, tras 5 anos e 290 días de misión.

## Véxase tamén 
### Outros artigos 
*Pegasus XL

## Notas
Game of Thrones (tempada 7)

A sétima tempada da serie de televisión de drama e fantasía *Game of Thrones* estreouse en HBO o 16 de xullo de 2017 e concluíu seis semanas despois, o 27 de agosto de 2017. Ó igual que tempada anterior, componse de contido orixinal que non aparece na obra de George R. R. Martin *A Song of Ice and Fire*, e tamén adapta material que Martin revelou ós creadores da serie sobre as futuras novelas da serie. A serie foi adaptada para televisión por David Benioff e D. B. Weiss.

HBO confirmou a sétima tempada o 21 de abril de 2016, tres días despois da estrea da sexta tempada, e comezou a rodarse o 31 de agosto de 2016. Esta tempada foi rodada principalmente en Irlanda do Norte, España e Islandia.

*Game of Thrones* contén un gran número de actores, incluíndo a Peter Dinklage, Nikolaj Coster-Waldau, Lena Headey, Emilia Clarke e Kit Harington. A tempada introduce varios actores no elenco, como Jim Broadbent e Tom Hopper.

## Personaxes 
[miniatura|120px|[Peter Dinklage (Tyrion Lannister).]]
[miniatura|120px|[Nikolaj Coster-Waldau (Jaime Lannister).]]
[miniatura|120px|[Lena Headey (Cersei Lannister).]]
[miniatura|120px|[Emilia Clarke (Daenerys Targaryen).]]
[miniatura|120px|[Kit Harington(Jon Snow).]]

### Elenco principal
* Peter Dinklage como Tyrion Lannister
* Nikolaj Coster-Waldau como Jaime Lannister
* Iain Glen como Jorah Mormont
* Ben Crompton como Eddison Tollett
* Ellie Kendrick como Meera Reed
* Megan Parkinson como Alys Karstark
* Daniel Portman como Podrick Payne
* Richard Rycroft como Maester Wolkan
* Rupert Vansittart como Yohn Royce

;Alén do muro:
* Vladimir Furdik como Night King
* Joseph Mawle como Benjen Stark
* Neil Fingleton como giant wight
* Ian Whyte como giant wight

;Nas Terras dos Ríos:
* David Bradley como Walder Frey
* Ben Hawkey como Hot Pie

;En Desembarco do Rei:
* Pilou Asbæk como Euron Greyjoy
* Hafþór Júlíus Björnsson como Gregor Clegane
* James Faulkner como Randyll Tarly
* Mark Gatiss como Tycho Nestoris

;En Oldtown:
* Jim Broadbent como Archmaester Ebrose

;En Dragonstone:
* Jacob Anderson como Grey Worm
* Diana Rigg como Olenna Tyrell
* Jessica Henwick como Nymeria Sand
* Rosabell Laurenti Sellers como Tyene Sand
* Keisha Castle-Hughes como Obara Sand
* Brendan Cowell como Harrag
* Staz Nair como Qhono

;En flashbacks:
* Aisling Franciosi como Lyanna Stark
* Wilf Scolding como Rhaegar Targaryen
* Robert Aramayo como Ned Stark

## Episodios 
## Notas
Natuna Besar

**Illa Gran Natuna** (en ) ou simplemente **Natuna** é a illa principal do Arquipélago de Natuna, que forma parte da provincia das illas Riau, Indonesia. Tamén se chama "Illa Gran Bunguran" ("Pulau Bunguran Bicar").

A superficie de Gran Natuna é de 1.720 km².

A illa é o fogar de tres especies de primates non humanos: o lento loris (*Nycticebus coucang*), o macaque de cola longa (*Macaca fascicularis*), e o endémico mono da folla de Natuna *Presbytis natunae*. Un pequeno número de cabras salvaxes viven na illa, así como aves mariñas.

Hai unha gran mesquita na esquina nordés da illa. a Masjid Agung Natuna que se construíu durante dous anos de 2007 a 2009.

## Notas
## Véxase tamén
Illa Geographical Society

**Illa Geographical Society** (Danés: *Geografisk Samfund Ø*) é unha illa da Baía Foster no nordés de Groenlandia.

## Xeografía 
A illa ten unha superficie de 1.717&nbsp;km². é montañosa co Svedenborg Fjeld como o punto máis alto a 1.730 m. Ao norte atópase a desembocadura do Fiorde Kaiser Franz Joseph coa Illa Ymer ao NW e máis pequena illa Bantekoe ao NE en Baía Foster. Ao sur atópase a illa Traill, separada por un estreito, o estreito de Vega. No oeste, sobre o Fiorde Rei Oscar at´pase a Illa Ella.

## Xeoloxía 
De oeste a leste, as rochas que constitúen a illa son arenito aproximadamente das idades devoniana, carbonífera e cretácea, e algunhas áreas máis pequenas con arenito do Triásico e do Xurásico.

## Notas
## Véxase tamén
### Outros artigos
* Groenlandia

### Ligazóns externas
*   Site do leste de Groenlandia con mapas
Parque de Vioño

O **parque de Vioño** é unha zona verde municipal na cidade da Coruña. Foi inaugurado en decembro de 2006  cunha superficie de 37&nbsp;049 metros cadrados.

Leva o nome da aldea derrubada no mesmo lugar para a construción do propio parque así como da urbanización que se xestou arredor do mesmo. Asemade, foron conservados algúns dos hórreos xa existentes no lugar, que ficaron integrados dentro da zona verde.

O seu perímetro está delimitado polas rúas Revolución Francesa, José María Rivera Corral, Isaac Peral e Pasteur. Cara ao suroeste do parque atópase o polígono industrial da Agrela.

## Notas
The Parent Trap (filme de 1998)

***The Parent Trap*** é un filme estadounidense de comedia familiar co-escrito e dirixido por Nancy Meyers que se estreou en 1998. É un remake do filme homónimo de 1961 e unha adaptación da novela de Erich Kästner *Das doppelte Lottchen*. Dennis Quaid e Natasha Richardson interpretan unha parella que se divorcia pouco despois de casar; Lindsay Lohan intepreta a Hallie Parker e a Annie James, unhas xemelgas idénticas que se reúnen accidentalmente nun campamento de verán despois de vivir separadas dende o nacemento.

## Personaxes 
* Dennis Quaid como Nicholas "Nick" Parker
* Natasha Richardson como Elizabeth "Liz"  James
* Lindsay Lohan como Annie James e Hallie Parker
* Simon Kunz como Martin
* Lisa Ann Walter como Chessy
* Ronnie Stevens como Charles James
* J. Patrick McCormack como Les Blake
* Joanna Barnes como Vicki Blake
* Elaine Hendrix como Meredith Blake
* Polly Holliday como Marva Kulp , Sr.
* Maggie Wheeler como Marva Kulp, Jr.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Adventures of Dino Riki

***Adventures of Dino Riki***, coñecido no Xapón como , é un videoxogo estreado en 1987 para Family Computer no Xapón e en 1989 para Nintendo Entertainment System en América do Norte.

Malia que foi desenvolvido por Hudson Soft no Xapón, foi publicado por Rix Soft, sendo o único videoxogo xamais vendido por esta compañía. En América do Norte, o xogo foi publicado por Hudson Soft.
Hüseyin Aygün

**Hüseyin Aygün**, nado en Tunceli o 20 de outubro de 1970, é un escritor, avogado e político turco da minoría zaza aleví. Foi representante da provincia de Tunceli no parlamento entre 2011 e 2015 polo CHP.

## Traxectoria 
Ihsaniye Aygün traballou como avogado na súa cidade natal, despois de se formar na Facultade de Dereito da Universidade de Ankara. Escribiu varios libros, principalmente sobre o masacre de Dersim contra os zaza alevís. '** (2009) , **' (2010), '** (2012), **' (2014). Mais tamén é autor dun libro en zazaki, '''' (2007).

### Secuestro 
Militantes do PKK secuestrárono arredor das 19:00, hora local, o 12 de agosto de 2012, cando volvía de visitar a localidade de Ovacik (Tunceli) acompañado dun reporteiro dun xornal e do seu asesor. Os militantes saíronlle ao paso e tras pararen o seu coche na autoestrada levárono a un bosque, ameazándoo con dispararlle se opuña resistencia.

Os secuestradores liberárono o 14 de agosto de 2012. Nas súas primeiras declaracións afirmou que estaba ben de saúde e que o trataran con respecto, asegurando que pretendían realizar unha chamada ao cesamento das hostilidades. As súas declaracións xeraron controversia no seo do seu partido, e así Metin Feyzioğlu criticou a simpatía que desprendían por unha organización terrorista mentres o voceiro Haluk Koç subliñou o chamamento á paz expresado por Aygün.

## Conflitos co seu partido 
Aygün fixo declaracións sobre a responsabilidade do seu partido no masacre de Dersim e máis tarde sobre o status do alevismo, causando polémica co resto dos deputados e co líder do partido Kemal Kılıçdaroğlu. Debido a estas declaracións contrarias á política do seu partido, algúns membros do CHP solicitaron a súa expulsión.

En 2014, Aygün participou na fundación do Movemento Xuño Unido, unha organización progresista formada despois das protestas de Gez e mostrouse partidario da súa conversión nun partido político.

Nas eleccións de xuño de 2015 non se presentou á reelección.

## Notas
Protosuchus

***Protosuchus*** é un xénero extinto de carnívoros crocodilomorfos do Xurásico temperán. O nome *Protosuchus* significa "primeiro crocodilo", e é un dos primeiros animais que lembran os crocodilianos. *Protosuchus* medía aproximadamente 1&nbsp;m de lonxitude e pesaba uns 40&nbsp;kg.
miniatura|esquerda|Restauración do aspecto dun *Protosuchus*
miniatura|esquerda|Cranio de *Protosuchus richardsoni* (AMNH 3024)
miniatura|esquerda|Pelve e patas posteriores de *Protosuchus richardsoni* (AMNH 3024)
miniatura|O fósil *Protosuchus richardsoni* AMNH 3024
Como é un parente moi antigo dos crocodilos, o seu cranio presenta máis características corcodilianas que o dos seus antepasados máis antigos. Tiña mandíbulas curtas que se facían máis anchas na base do cranio, que lle proporcionaban unha gran superficie á cal se podían unir os seus músculos mandibulares. Isto incrementaba a abertura máxima da boca do animal e a forza coa cal se podían pechar as mandíbulas. A dentición do animal tamén lembra á dos modernos crocodilos, incluíndo os dentes da mandíbula inferior que encaixaban en amosegas da parte externa do lateral da mandíbula superior cando pechaban a boca. Tamén posuía unha poderosa cola que máis tarde se convertería nos seus descendentes no mecanismos de propulsión na auga.

O corpo estaba cuberto e reforzado con escamas e ao longo do dorso tiñan unha dobre ringleira de placas óseas. Era un réptil cuadrúpede pouco común con longas patas columnares, coas patas traseiras máis longas que as dianteiras. Os seus cinco dedos tiñan garras e crese que eran bos corredores e nadadores, pero de vida predominantemente terrestre.

## Especies 
Describíronse tres especies de *Protosuchus*: a especie tipo *P. richardsoni*  atopada en Arizona, Estados Unidos, *P. micmac*  de Nova Escocia, Canadá, e *P. haughtoni*  de Suráfrica.

## Notas
The Adventures of Rad Gravity

***The Adventures of Rad Gravity*** é un videoxogo de plataformas do xénero de acción e aventuras, desenvolvido por Interplay para Nintendo Entertainment System e publicado por Activision en 1990. Rad Gravity é o nome do heroe do xogo.

A historia ambiéntase nun futuro afastado, no que os humanos colonizaron outros planetas e estabeleceron unha forma de biotecnoloxía, uns seres chamados Compuminds, que se poden comunicar axiña entre diferentes planetas. O malvado do xogo desactivou tódolos Compuminds e agochounos. Eventualmente, un dos Compuminds, chamado Kakos, é descuberto. Xuntos, Rad e Kakos deben atopar os oito Compuminds desaparecidos.

## Véxase tamén 
### Ligazóns externas 
* *The Adventures of Rad Gravity* en MobyGames
Valkyrie no Bōken: Toki no Kagi Densetsu

é un videoxogo desenvolvido e distribuído por Namco. Foi estreado no Xapón para Family Computer o 1 de agosto de 1986, para Virtual Console o 20 de marzo de 2007, para a Nintendo 3DS o 4 de setembro de 2013 e para a Wii U o 4 de febreiro de 2015.
Air Fortress

é un videoxogo publicado no Xapón para Famicom en 1987, en América do Norte para Nintendo Entertainment System en setembro de 1989 despois dun test inicial coa estrea de 385 copias en 1987, e unha estrea PAL exclusiva en Australia en 1989.

## Notas 
## Véxase tamén 
### Ligazóns externas 
* *Air Fortress* en MobyGames
Alien Syndrome

é un videoxogo de disparos e arcade desenvolvido por Sega e publicado en 1987.

## Véxase tamén 
### Ligazóns externas 
* *Alien Syndrome* en MobyGames
Bartug Aykan

**Bartug Aykan**, nado en Edirne (Turquía) en 1971, é un tradutor e profesor turco vinculado a Galicia.

## Traxectoria 
Emigrou a Alemaña con dous anos e trasladou a súa residencia a Galicia en 1998. É profesor de alemán na Escola Oficial de Idiomas de Santiago de Compostela e Pontevedra.

Traduciu varias obras de Orhan Pamuk ao galego, en compañía doutras tradutoras.

## Distincións 
Foi galardoado co Premio á Mellor Tradución de 2009 da Asociación de Escritores en Lingua Galega por *O museo da inocencia* e co Premio Fervenzas Literarias ao Mellor Libro de Adultos Traducido en 2011 por *O libro negro*, ambas de Orhan Pamuk e co-traducidas con María Alonso Seisdedos.

## Obras traducidas 
Traduciu unha gran cantidade de obras desde o turco.

* *O castelo branco*, de Orhan Pamuk (Editorial Galaxia, 2007) con Eva Almazán.
* *Istambul: as lembranzas e a cidade*, de Orhan Pamuk (Editorial Galaxia, 2008) con Lara Domínguez Araújo.
* *O museo da inocencia*, de Orhan Pamuk (Editorial Galaxia, 2009) con María Alonso Seisdedos.
* *Neve*, de Orhan Pamuk (Editorial Galaxia, 2009) con María Alonso Seisdedos.
* *O libro negro*, de Orhan Pamuk (Editorial Galaxia, 2011) con María Alonso Seisdedos.
* *Chámome vermello*, de Orhan Pamuk (Editorial Galaxia, 2012) con María Alonso Seisdedos.

## Notas
Antón Vialle

**Antón Vialle** é un tradutor e intérprete galego. Coñece o inglés, portugués, castelán, francés, italiano, neerlandés, alemán, sueco e polaco.

Foi distinguido co Premio Fervenzas Literarias ao mellor libro traducido en 2013, por *Ulises* de James Joyce (obra cotraducida con máis autores), libro polo que tamén recibiu o Premio Ánxel Casal da Asociación Galega de Editores ao mellor libro traducido en 2013, o Premio Irmandade do Libro da Federación de Librarías de Galicia ao mellor libro do 2013, o Premio da AELG á mellor tradución do 2013 e o Premio Nacional de Tradución de España en 2014.

## Obras traducidas 
* *A cea*, de Herman Koch (Editorial Galaxia, 2012) con María Alonso Seisdedos
* *Ulises*, de James Joyce (Editorial Galaxia, 2013) con Eva Almazán, Xavier Queipo e María Alonso Seisdedos
* *O año que é un porquiño*, de Milja Praagman (Hércules de Ediciones, 2018) con María Alonso Seisdedos
* *Porque te quero moito*, de Milja Praagman (Hércules de Ediciones, 2018) con María Alonso Seisdedos
* *O granxeiro e o veterinario*, de Milja Praagman (Hércules de Ediciones, 2018) con María Alonso Seisdedos
* *Despois do diario de Anne Frank*, de Bas Von Benda-Beckmann (Kalandraka, 2022) con María Alonso Seisdedos

## Notas
Pobo caiapó

Os **caiapós** son pobo indíxena que habita nas chairas de Mato Groso e Pará, no Brasil, no sur da conca do Amazonas, do Xingu e dos seus tributarios. Os caiapós chámanse a si mesmos "mebengokre", que quere dicir "pobo da fonte".

## Lingua 
Falan a lingua caiapó, que pertence á familia de lingua jê. Os caiapós están divididos en varios grupos, o que resultou en diferentes dialectos da súa lingua. Os caiapó teñen unha alta consideración da oratoria, chamándose a si mesmos "os que falan fermosamente" (Kaben mei) cando se comparan con outros grupos indíxenas. Os caiapós teñen diferentes graos de coñecemento do portugués, dependendo dos diferentes grupos e da súa historia de contacto con foráneos.

## Notas 
## Véxase tamén 
### Ligazóns externas 
*Verbete Kayapó - Pobos Indíxenas no Brasil. Instituto Socioambiental
Lingua caiapó

O **caiapó** tamén coñecido como **mẽbengokre**, é unha lingua jê falada polo pobo caiapó do Brasil. É unha lingua indíxena falada na parte oriental do Amazonas, no norte do estado de Mato Groso e en Pará. No 2010, tiña arredor de 8&nbsp;638 falantes. Por mor do seu reducido número de falantes e da influencia do portugués, a lingua está no nivel seis de perigo de desaparición, xa que os materiais literarios e educativos en caiapó son moi limitados. O caiapó está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Pobo caiapó
Illa Air Force

A Illa **Air Force** é unha illa deshabitada na rexión de Qikiqtaaluk de Nunavut, Canadá. Localízase ao longo da costa do suroeste da illa de Baffin e ten un tamaño de 1.720&nbsp;km².

O primeiro rexistro escrito da existencia da illa foi en 1948, do mesmo xeito que a veciña Illa do Príncipe Carlos e a Illa Foley, por un membro da tripulación da Royal Canadian Air Force (RCAF), Albert Ernest Tomkinson, voando nun Avro Lancaster. A illa foi nomeada en recoñecemento do papel da RCAF no levantamento do Arquipélago ártico canadense.

## Notas
## Véxase tamén
### Outros artigos
* Illas Árticas do Canadá
Apt Pupil

**Apt Pupil** é unha novela de Stephen King que pertence á colección de 1982 *Different Seasons*, subtitulada *Summer of Corruption*.

## Adaptacións 
* En 1995, Defiant Theatre de Chicago realizou unha adaptación ó teatro da novela no Preston Bradley Center de Chicago, IL. Foi dirixida por Christopher Johnson e o actor William J. Norris interpretou a Kurt Dussander.
* Sony Pictures estreou a versión ó cine de *Apt Pupil* en 1998. O filme foi dixirido por Bryan Singer. Brad Renfro interpreta a Todd e Ian McKellen a Kurt. O final do filme é significativamente diferente da novela.
* A canción "A Skeleton in the Closet" do grupo de thrash metal Anthrax está baseada na novela.

## Notas 
## Véxase tamén 
### Outros artigos 
**Apt Pupil*, filme baseado na novela.
Sindicato Agrícola Republicano de Castroverde

O **Sindicato Agrícola Republicano de Castroverde** foi unha organización agraria que existiu no concello de Castroverde durante a Segunda República. Constantino Dorado e Bonifacio Sarille foron o primeiro presidente e secretario respectivamente. As actividades centrábanse, sobre todo, na parroquia de Montecubeiro.
## Notas
Rita Hayworth and Shawshank Redemption

**Rita Hayworth and Shawshank Redemption** é unha novela de Stephen King que pertence á colección de 1982 *Different Seasons*, subtitulada *Hope Springs Eternal*. Está vagamente baseada na historia curta de Lev Tolstoi "Bog pravdu vidit da ne skoro skazhet". Foi adaptada ó cine en 1994 baixo o título *Cadea perpetua*, filme que foi nomeado a sete Premios Óscar na 67ª edición dos premios, incluíndo o Óscar ó mellor filme. No 2009, foi adaptada á obra de teatro *The Shawshank Redemption*.

## Notas 
## Véxase tamén 
### Outros artigos 
**Cadea perpetua*, filme baseado na novela.
Linguas xermánicas occidentais

300px|miniatura|dereita|
As linguas xermánicas en Europa:
**Linguas nórdicas**

**Linguas xermánicas occidentais**
As **linguas xermánicas occidentais** constitúen a meirande das tres pólas nas que se divide a familia xermánica de linguas (sendo as outras dúas a nórdica e a oriental, xa extinta).

As tres linguas xermánicas occidentais máis prominentes son o inglés, o alemán e o neerlandés. A familia tamén inclúe ás linguas alto e o baixo alemán e dialectos como o luxemburgués e o yiddish, ademais das linguas franconias e ingvaeónicas como o frisón, o escocés e o afrikaans (que están estreitamente relacionadas co inglés e co neerlandés, respectivamente). Ademais, numerosas linguas crioulas, patois e pidgins están baseadas no neerlandés e no inglés xa que foron linguas de grandes imperios coloniais.

## Véxase tamén 
### Bibliografía 
* Adamus, Marian (1962). *On the mutual relations between Nordic and other Germanic dialects.* Germanica Wratislavensia 7. 115–158.
* Bammesberger, Alfred (Ed.) (1991), *Old English Runes and their Continental Background.* Heidelberg: Winter.
* Bammesberger, Alfred (1996). *The Preterite of Germanic Strong Verbs in Classes Fore and Five*, in "North-Western European Language Evolution" 27, 33–43. 
* Bremmer, Rolf H., Jr. (2009). *An Introduction to Old Frisian. History, Grammar, Reader, Glossary.* Amsterdam / Philadelphia: Benjamins Publishing Company.
Antonio Giráldez

O nome **Antonio Giráldez** pode referirse a:

* **Antonio Giráldez Lomba**, escritor galego.
* **Antonio Giráldez Rodríguez**, futbolista galego.
Dan Marino

**Daniel Constantine Marino Jr.**, máis coñecido como **Dan Marino**, nado o 15 de setembro de 1961 en Pittsburgh, Pensilvania, é un ex xogador profesional de fútbol americano, que competiu na National Football League entre 1983 e 1999, defendendo durante dezasete temporadas as cores dos Miami Dolphins na posición de quarterback. Sendo o último dos quarterbacks seleccionados na primeira rolda do Draft de 1983, Marino posúe multitude de récorda da NFL asociados coa súa posición. A pesar de non ter gañado nunca a Super Bowl, está considerado como un dos mellores quarterbacks da historia. Recordado pola súa velocidade e potencia de pase, liderou ao seu equipo a dez participacións nos playoffs. Foi incluído no Salón da Fama do fútbol profesional en 2005 e no do fútbol universitario en 2002.

## Estatísticas 
### Temporada regular 
:

### Playoffs 
:

### Super Bowl 
:

## Véxase tamén 
### Ligazóns externas 
* Dan Marino no Salón da Fama da NFL
Arch Rivals

***Arch Rivals*** é un videoxogo de baloncesto publicado por Midway en 1989. Lanzado por Midway como "A Basket Brawl", o xogo consiste nun dous contra dous no que é posible dar puñadas ós rivais para roubarlles o balón.

*Arch Rivals* permite ós xogadores escoller entre varios equipos de baloncesto ficticios e xogadores estrela. Unha das personaxes seleccionables, "Tyrone" tamén apareceu en segmentos de *Power Team* na serie de televisión *Video Power*. Foron publicadas diferentes versións do xogo para Nintendo Entertainment System, Sega Genesis/Mega Drive así como para Game Gear. Versións de emulador do xogo foron incluídas nos recompilatorios *Midway Arcade Treasures 2*, *Midway Arcade Treasures Deluxe Edition* e *Midway Arcade Origins*.

## Notas
American Gladiators (videoxogo)

***American Gladiators*** é un videoxogo creado en 1991 por Incredible Technologies para Amiga, Sega Mega Drive/Genesis, Super NES e Nintendo Entertainment System. Está baseado no programa de televisión *American Gladiators*.

## Véxase tamén 
### Ligazóns externas 
* *American Gladiators* en MobyGames
Gerardo Campos

**Gerardo Campos Ramos**, nado en Vigo en 1881 e finado o 11 de setembro de 1964, foi un ciclista, comerciante, emprendedor e xornalista galego.

## Traxectoria 
Fillo de Eduardo Campos Añón e Josefa Ramos, foi campión galego de ciclismo en 1902, xogador de fútbol e directivo de clubs. Foi un dos promotores do Real Club Náutico de Vigo. En 1929 unha comisión presidida por el acordou constituír a sociedade Real Club Náutico.

Propuxo a construción dun aeroporto en condicións e un grande acuario público e foi un dos impulsores da colocación en 1932 da placa de bronce que hai na reixa que protexe a oliveira de Vigo.

Presidiu outras institucións de tipo cultural e deportivo e a compañía Tranvías Eléctricos de Vigo dende 1939 ata 1942.
miniatura|300px|"Figuras y hechos de la Reconquista de Vigo".
Como presidente do Centro de Iniciativas e Turismo de Vigo, en 1949 pediu que se fixesen un parque zoolóxico e un funicular, que atravesaría Vigo polo Monte do Castro. Así mesmo, en 1952, reavivando unha idea que xa tivera o arquitecto Antonio Palacios Ramilo en 1932, propuxo a Fernando Suárez de Tangil, ministro de obras públicas, a construción dun encoro no Estreito de Rande, que convertería a Enseada de San Simón nun pantano. O proxecto, como tantos outros de Gerardo Campos, desbotouse. Anos despois do seu falecemento, construiríase, nese mesmo lugar, a Ponte de Rande.

Herdou do seu pai, que era sobriño-primo de Francisco Añón, unha colección de manuscritos do poeta de Outes, que entregou a Xosé María Álvarez Blázquez. No ano 1968 Álvarez Blázquez vendeuna á Fundación Penzol. e no xornal madrileño *ABC*, e deu ao prelo algúns folletos, como "¿Que necesita Vigo?" (1947). Empregou o pseudónimo de **Bernardo G. Gil del Valle**.

## Recoñecementos 
Nomeárono fillo predilecto da cidade, en sesión da corporación municipal de 30 de setembro de 1958. En 1960 foi recompensado coa Cruz do Mérito Naval, de segunda clase, con distintivo branco. En decembro de 1963 recibiu do ministro Manuel Fraga Iribarne a condecoración ao Mérito Turístico, na categoría de bronce.

Dende 1968, unha pequena rúa do barrio de Teis, perpendicular á Avenida de Buenos Aires, ao carón da saída da autoestrada, leva o seu nome.

## Notas 
## Véxase tamén 
### Bibliografía 
* 
* 
* 
* 
### Outros artigos 
*Ponte de Rande
### Ligazóns externas 
*
Voo 6491 de Turkish Airlines

O **voo 6491 de Turkish Airlines** (TK6491/THY6491) foi un voo internacional de carga operado por ACT Airlines, no nome de Turkish Cargo, dende Hong Kong a Istanbul con escala en Bixkek, Kirguizistán. O día 16 de xaneiro de 2017 o Boeing 747-400F que realizaba esa ruta esnafrouse durante a aterraxe no aeroporto Internacional de Manas en Bixkek. Un total de 39 persoas, incluídos os catro tripulantes a bordo e 35 habitantes dun distrito residencial situado preto do aeroporto, morreron no choque. A día de hoxe o accidente está a ser investigado.

## Avión 
O avión do accidente era un Boeing 747-412F con rexistro TC-MCL e número de serie 32897. O seu primeiro voo foi o 13 de xaneiro de 2003 e entrou en servizo para Singapore Airlines Cargo co rexistro 9V-SFL. Despois de varios períodos de almacenamento o aparello foi mercado pola compañía de Istanbul ACT Airlines en 2015, que entón comezou a operar para Turkish Cargo. O aparello realizara unha 45 000 horas e 8 000 ciclos de voo cara xuño de 2016. A súa derradeira revisión C completárase o 6 de novembro de 2015.

## Accidente 
Ás 07:19 hora local (01:19 UTC) do 16 de xaneiro de 2017 o avión chocou a 1&nbsp;km do final da pista 26 do aeroporto Internacional de Manas, en condicións de néboa densa. Segundo os informes iniciais o avión non puido gañar a suficiente altitude mentres intentaba un *motor e ao aire*. Esnafrouse contra o terreo e esnaquizou varias casas. As autoridades posteriormente afirmaron que a tripulación estaba facendo un determinado intento de aterrar o avión en vez de abortar.

No choque morreron un total de 39 persoas: os catro membros da tripulación e 35 residentes de Dacha-SU, unha área residencial a uns 2&nbsp;km ao oeste do aeroporto.

Testemuñas e rescatadores informaron de que atoparon ao piloto aínda consciente atado ao seu asento do cal tivo que ser liberado. Morreu posteriormente durante o traslado ao hospital.

14 persoas en terra resultaron feridas. 19 casas quedaron esnaquizadas no lugar do accidente, e sete máis quedaron danadas. O aeroporto de Manas pechouse sendo todos os voos cancelados despois do sinistro.

## Notas
Anticipation (videoxogo)

***Anticipation*** é un videoxogo desenvolvido por Rare e distribuído por Nintendo para a consola Nintendo Entertainment System (NES) en 1988. Pódese xogar nos modos dun xogador ou de multixogador, podendo xogar até catro xogadores entre eles ou contra opoñentes controlados por IA.

## Véxase tamén 
### Ligazóns externas 
* *Anticipation* en MobyGames
Linguas ingvaeónicas

As **linguas ingvaeónicas** tamén coñecidas como linguas xermánicas do mar do Norte, é un grupo de linguas proposto para agrupar as linguas xermánicas occidentais do norte, o frisón antigo, o inglés antigo e o saxón antigo, así como os seus descendentes.

## Véxase tamén 
### Bibliografía 
* Bremmer, Rolf H. (2009). *An Introduction to Old Frisian*. Amsterdam: John Benjamins B.V. ISBN 978-90-272-3255-7.  
* Euler, Wolfram (2013). *Das Westgermanische - von der Herausbildung im 3. bis zur Aufgliederung im 7. Jahrhundert - Analyse und Rekonstruktion*. 244 p., Londres/Berlín 2013, ISBN 978-3-9812110-7-8.
* Maurer, Friedrich (1942) *Nordgermanen und Alemannen:  Studien zur germanischen und frühdeutschen Sprachgeschichte, Stammes- und Volkskunde*, Strasbourg:  Hüneburg. 
* Ringe, Donald R. e Taylor, Ann (2014). *The Development of Old English - A Linguistic History of English, vol. II*, 632p. ISBN 978-0199207848. Oxford.
* Sonderegger, Stefan (1979). *Grundzüge deutscher Sprachgeschichte. Diachronie des Sprachsystems. Band I: Einführung – Genealogie – Konstanten*. Berlín/Nova York: Walter de Gruyter. ISBN 3-11-003570-7. 
* Volyes, Joseph B. (1992). *Early Germanic Grammar: Pre-, Proto-, and Post-Germanic.* San Diego: Academic Press. ISBN 0-12-728270-X.
Dusty Diamond's All-Star Softball

'''''Dusty Diamond's All-Star Softball*** (estreado no Xapón como ***Softball Tengoku''''') é un videoxogo de 1989 para un ou dous xogadores para NES no que os xogadores poden escoller diferentes personaxes ficticias do softball e personalizar o seu propio equipo para gañar o campionato.

Malia que un videoxogo sobre softball, as regras lembran máis ás do baseball agás polo feito de que cada xogador pode xogar un máximo de 7 innings.

## Notas
Al Unser Jr.'s Turbo Racing

'''''Al Unser Jr.'s Turbo Racing*** é un videoxogo de carreiras publicado para a consola Nintendo Entertainment System en 1990. É unha adaptación do xogo xaponés de Famicom ***World Grand Prix - Pole to Finish'''* (ワールドグランプリ ポールトゥフィニッシュ), con algunhas modificacións notables como o engadido de Al Unser Jr. como adestrador no xogo, o número de voltas, o son e o deseño da interface.

## Véxase tamén 
### Ligazóns externas 
* *Al Unser Jr.'s Turbo Racing* en GameFAQs
* *Al Unser Jr.'s Turbo Racing* en MobyGames
* *Al Unser Jr.'s Turbo Racing''  en allgame
Larry Fitzgerald

**Larry Darnell Fitzgerald Jr.**, nado o 31 de agosto de 1983 en Minneapolis, Minnesota, é un xogador profesional estadounidense de fútbol americano que xoga na posición de wide receiver para os Arizona Cardinals da National Football League (NFL). Formado na Universidade de Pittsburgh, onde gañou numerosos premios All-American, foi elixido terceiro posto do Draft da NFL de 2004 polos Cardinals.

## Véxase tamén 
### Ligazóns externas 
* Sitio web oficial 
* Perfil na páxina dos Arizona Cardinals
Sindicato do Traballo de Lugo

O **Sindicato do Traballo de Lugo**, foi unha organización sindical que existiu en Lugo durante a Segunda República. Estaba afiliado á Confederación Rexional Galaica. Nun mitin do ano 1932 en Lugo participou José Villaverde Velo e Mario Rico .
## Notas
Altered Beast

***Altered Beast***, comercializado no Xapón como  é un videoxogo arcade de 1988 do xénero beat 'em up desenvolvido e comercializado por Sega. O xogo está ambientado na Grecia antiga, e conta a historia dun centurión que é resucitado por Zeus para rescatar á súa filla Atenea, e para conseguilo é quen de transformarse en diferentes bestas como en lobishome grazas a diferentes poderes. Despois do seu lanzamento inicial arcade, foi adaptado a diferentes consolas como Mega Drive/Genesis.

## Notas
Buciños, Buciños, Carballedo

miniatura|Igrexa de Buciños
**Buciños** é un lugar da parroquia de Buciños que se localiza no concello de Carballedo da comarca de Chantada. Segundo o INE en 2017 tiña 23 habitantes (12 mulleres e 11 homes), catro mulleres menos ca en 2016. En 2018 eran 24 (14 mulleres e 10 homes).

## Toponimia 
O nome do lugar deriva do antropónimo en latín  relacionado con .

Fóra da parroquia ningún outro lugar de Galicia leva o nome de Buciños.

## Patrimonio
A igrexa parroquial, situada no lugar de Buciños, foi construída entre finais do século XVIII e comezos do XIX. No seu interior consérvanse as cinzas de San Pexerto mártir, atopado en xaneiro de 1823 nas catacumbas de San Calisto de Roma. Os restos foron doados en 1832 polo bispo de Valladolid José Antonio de Ribadeneira, natural desta parroquia, xunto cun vaso de sangue e a lápida de pedra do seu sepulcro anterior coas letras gravadas *PEGERTVS*. O nome *Pegerto* foi moi común na contorna, e se ben a xente do lugar pronuncia "*Pegerto* ou *Peguerto*", a evolución natural de ser palabra patrimonial sería *Pexerto*. A súa festividade celébrase o 9 de setembro, cunha romaría de sona porque a el ofrecíanse os mozos que entraban en quintas xa que era crenza que fora soldado en Roma. Moita xente ía o día 8 á Nosa Señora do Faro e xa continuaba para Buciños celebrar o San Pexerto.

Tamén era moi concorrida a festa do patrón San Miguel (29 de setembro) na que se xuntaba moita xente para "comer de campo" a carne ao caldeiro, o polbo á feira e a comida da casa. Ademais do campo da festa enchíanse de xente os prados da regueira. Como xa era unha festa tardía e no tempo da vendima repetíase o dito: *San Miguel das uvas, tarde vés e pouco duras*.
miniatura|Casa onde naceu o escultor Manuel García Buciños
Fronte á igrexa parroquial está a casa natal do escultor Manuel García "Buciños".

## Buciños na cultura popular 
## Lugares e parroquias 
### Lugares de Buciños 
### Parroquias de Carballedo 
## Notas 
## Véxase tamén 
### Outros artigos 
* Lugares de Carballedo
Trasar de Sabugueiro, Buciños, Carballedo

**Trasar de Sabugueiro** é un lugar da parroquia de Buciños que se localiza no concello de Carballedo da comarca de Chantada. Segundo o INE en 2016 tiña 30 habitantes (14 mulleres e 16 homes).

## Toponimia
Segundo Ferro Ruibal, ***Trasar*** deriva do antropónimo , o nome do primeiro propietario dunha explotación agropecuaria, que se chamaba *Trasario*. No século XII o lugar xa aparece documentado con este nome, e hai noticia dun *Petrus Iohannis de Trasar* do século XIII.. ***Sabugueiro*** é un fitónimo que fai referencia á planta abundante na zona, que ten a súa orixe no latín .

## Alcumes populares en Buciños 
## Lugares e parroquias 
### Lugares de Buciños 
### Parroquias de Carballedo 
## Notas 
## Véxase tamén 
### Outros artigos 
* Lugares de Carballedo
Amagon

***Amagon***, coñecido no Xapón como , é un videoxogo de acción e plataformas desenvolvido por Aicom para Nintendo Entertainment System.

No xogo, o xogador controla a Amagon, un soldado que está atrapado nunha illa após que seu avión se estrelase. Por mala sorte, o seu barco de rescate atópase na outra beira da illa, a cal Amagon debe atravesar a pé.

## Notas
Sindicato Agrícola de Ouviaño

O **Sindicato Agrícola de Ouviaño** foi unha organización agraria que existiu na parroquia de Ouviaño no concello de Negueira de Muñiz durante a Segunda República.
## Notas
Sindicato Agrario de Palas de Rei

O **Sindicato Agrario de Palas de Rei** foi unha organización agraria que existiu no concello de Palas de Rei durante a Segunda República. Nunha das súas manifestacións na que ían uns cincocentos afiliados, feita polas rúas da cidade de Lugo o venres 25 de setembro de 1931, levaban un cartel diante que poñía "Vivan los agrarios republicanos. Abajo los caciques" .
## Notas
All-Pro Basketball

***All-Pro Basketball***, coñecido como ***Zenbei!! Pro Basketball*** no Xapón, é un videoxogo de 1989 de baloncesto desenvolvido por Aicom e distribuído para Vic Tokai para Nintendo Entertainment System. Xógase entre dous equipos con cinco xogadores e unha grella de oito equipos ficticios.

## Equipos 
**New York Slicks* (New York Knickerbockers)
**Chicago Zephyrs* (Chicago Bulls)
**Boston Redcoats* (Boston Celtics)
**Los Angeles Breakers* (Los Angeles Lakers)
**Dallas Stallions* (Dallas Mavericks)
**Phoenix Wings* (Phoenix Suns)
**Seattle Sonics* (Seattle SuperSonics)
**San Francisco Bayriders* (Golden State Warriors)

## Notas
O Coedo, Buciños, Carballedo

**O Coedo** é un lugar da parroquia de Buciños que se localiza no concello de Carballedo da comarca de Chantada. Segundo o INE en 2018 tiña 5 habitantes (2 mulleres e 3 homes), os mesmos ca en 2016.

Antigamente no Coedo había feira os días 4 de cada mes.

## Toponimia 
O topónimo pode ser un fitónimo derivado de  -do radical grecolatino : col, coia-. Parece pouco verosímil que teña que ver con *coio*, palabra de orixe celta.

## Alcumes populares en Buciños 
## Lugares e parroquias 
### Lugares de Buciños 
### Parroquias de Carballedo 
## Notas 
## Véxase tamén 
### Outros artigos 
* Lugares de Carballedo
Heterosexualidade obrigatoria

[miniatura|250x250px|[Graffiti en Vallcarca i els Penitents (Barcelona) do 2022 contra a heterosexualidade obrigatoria. Lese «Ti tamén podes deixar a heterosexualidade» en catalán.]]
A **heterosexualidade obrigatoria** refírese á concepción social de que a heterosexualidade é a inclinación natural dos seres humanos e que, por tanto, pode ser adoptada de maneira independente das posibles preferencias sexuais de cada persoa. Consecuentemente, calquera que difira desta orientación é considerado desviado e depravado. É unha idea asumida e reforzada pola sociedade patriarcal.

Adrienne Rich popularizou o termo nos anos 1980 co seu ensaio *Heterosexualidade obrigatoria e existencia lesbiana*.

Doutra banda, Adrienne Rich  analiza como dos poucos estudos que abordaban o lesbianismo, algúns tendían a dar unha explicación ao mesmo pero sen darlla á heterosexualidade, partindo da premisa de que a heterosexualidade é natural e necesaria e non necesita explicación. Outros simplemente incluían a sexualidade lesbiana baixo a homosexualidade masculina, invisibilizando as particularidades das mulleres lesbianas. Ademais, frecuentemente asumíase que o lesbianismo era unha opción elixida tras un rexeitamento aos homes ou a relacións insatisfactorias con estes.

Aínda que nun primeiro momento o concepto de heterosexualidade obrigatoria foi concibido en relación á situación das mulleres lesbianas, hoxe en día utilízase igualmente para referirse a como os homes homosexuais enfróntanse á presunción de heterosexualidade por parte da sociedade.

## Véxase tamén 
* Androcentrismo
* Capitalismo rosa
* Feminismo lésbico
* Heteronormatividade
* Heteronacionalismo
* Homonormatividade
* Heteropatriarcado
* Heterosexismo
* Homofobia
* Teoría cuir
* Transfeminismo

## Referencias
Aelfweard de Wessex

**Aelfweard** (ou **Aethelweard**), nado en 901 e finado en Oxford o 2 de agosto de 924, foi o segundo do dez fillos de Eduardo o Vello, rei de Wessex, e da súa primeira esposa Aelfflaed, neta do rei Aethelred I.

## Traxectoria 
Coñecido por ser un mozo erudito, vivía como un ermitán en Bridgnorth, cando á morte do seu pai (17 de xullo de 924) o *Witan* o designou para sucedelo.

Morreu en Oxford, ao parecer asasinado por ordes do seu medio irmán Aethelstan, o 2 de agosto de 924, aos 23 anos de idade e logo de soamente 16 días de reinado, sendo sepulto na catedral de Winchester.

## Véxase tamén
### Bibliografía
*Miller, Sean, "Æthelstan" in M. Lapidge et al (eds), *The Blackwell Encyclopedia of Anglo-Saxon England.* Blackwell, Londres, 1999. ISBN 0-631-22492-0
*Walker, Ian, *Mercia and the Making of England.* Sutton, Stroud, 2000. ISBN 0-7509-2131-5
*Chart of "The Kings & Queens of Great Britain showing their descent and relationships", compiled by Anne Tauté, Edited by John Brooke-Little, MVO MA FSA Richmond Herald of Arms, copyright 1976, Published by Elm Tee Books/Hamish Hamilton, Ltd., Garden House, 57-59 Long Acre, Londres, revisado en 1979, ISBN 0 241 89453 0 (folded)
Aelfflaed de Wessex

**Ælfflæd de Wessex**, nada posibelmente no ano 890 e finada en 920, foi filla do príncipe Aethelhelm -fillo á súa vez do rei Aethelred I- e da súa esposa Elswitha.

## Traxectoria 
Casou no ano 901 con Eduardo o Vello, rei de Wessex, reconciliándose desta forma as dúas familias -pois o pai de Ælfflæd, Aethelhelm fora relegado da sucesión xunto ao seu irmán por Alfredo o Grande, pai de Eduardo-. Do seu marimonio naceron 10 fillos, entre eles Eadgifu, raíña de Francia, e Edith, raíña de Alemaña.

## Descendencia 
Os seus fillos foron.

### Fillos 
* Ælfweard (posibelmente rei en Wessex por poucos días en 924).
* Edwin (finado en 933).

### Fillas 
* Eadgifu, esposa de Carlos o Simple, rei de Francia Occidental.
* Eadhild, esposa de Hugo o Grande, duque dos francos.
* Eadgyth, esposa de Odón I, emperador do Sacro Imperio Romano xermánico.
* Ælfgifu, esposa de Lois, irmán de Rodolfo de Borgoña?
* Eadflæd, monxa en Wilton.
* Æthelhild, monxa en Wilton.

## Morte 
Morreu no ano 920, aos 30 anos de idade, sendo sepultada na catedral de Winchester.
## Notas
Rubén Martínez

O nome **Rubén Martínez** pode referirse, entre outros, a algún dos seguintes:

***Rubén Martínez Villena** (1899-1934), escritor cubano.
***Rubén Manuel Martínez Solís** (1920-1996), músico arxentino;
***Rubén Martínez Bulnes** (1929- ), escultor salvadoreño;
***Rubén Martínez Huelmo** (1949- ​), político uruguaio;
***Juan Rubén Martínez** (1953- ), relixioso arxentino;
***Rubén Martínez** (1962- ), escritor estadounidense;
***Rubén Martínez Núñez** (1964- ), futbolista chileno;
***Rubén Martínez Caballero** (1977- ), futbolista español;
***Rubén Iván Martínez Andrade** (1984- ), futbolista galego;
***Rubén Martínez Pérez** (1985- ), xogador de baloncesto español;
***Leandro Rubén Martínez** (1985- ), futbolista arxentino;
***Rubén Martínez Hernández** (1985- ), ciclista español;
***Rubén Martínez Alonso**, escritor galego;
***Rubén Martínez González**, xogador de balonmán galego;
***Rubén Martínez Puente**, militar cubano.
Traballo produtivo e improdutivo

O **traballo produtivo** refírese a aquel traballo que ten a capacidade de modificar o valor de uso das mercadorías ou de proporcionar servizos, xerando a riqueza material e non material que sostén á sociedade. Nun sistema socioeconómico capitalista, ademais, os capitalistas poden apropiarse de parte desa riqueza en forma de plusvalía.

En contraposición, o **traballo improdutivo** é aquel orientado ao mantemento da orde social baseado en clases sociais e que non xera riqueza por si só (como o goberno, as forzas armadas, o mantemento da propiedade privada ou as operacións financeiras entre outras).

Tanto o traballo produtivo como o improdutivo poden ser asalariados, sendo a riqueza xerada polo produtivo a responsable do mantemento tanto dos traballadores produtivos como dos improdutivos, así como da clase capitalista.

Trátase de conceptos centrais en economía política clásica cuxa concreción foi variando ao longo do tempo. Foron expostos primeiramente pola escola fisiocrática, para, máis tarde, ter importantes contribucións de Adam Smith e ser finalmente precisados pola crítica de Karl Marx e o posterior desenvolvemento da teoría marxista.

## Véxase tamén 
* Traballo reprodutivo
* Teoría do valor-traballo

## Referencias
Trasmontes, Buciños, Carballedo

**Trasmontes** é un lugar da parroquia de Buciños que se localiza no concello de Carballedo da comarca de Chantada. Segundo o INE en 2016 tiña 10 habitantes (6 mulleres e 4 homes).

## Toponimia
O nome deriva do latín  pola súa situación detrás dun monte. Mais tamén podería significar *o lugar de Trasamundo* . Ningún outro lugar de Galicia leva este nome.

## Alcumes populares en Buciños 
## Lugares e parroquias 
### Lugares de Buciños 
### Parroquias de Carballedo 
## Notas 
## Véxase tamén 
### Outros artigos 
* Lugares de Carballedo
Gartnait III

**Gartnait**, fillo de Foith ou fillo de Uuid (morto no ano 635) foi un rei do pictos dende o ano 631 até o 635. A lista de reis da crónica picta cifra o seu reinado en catro anos, o cal se corresponde co sinalado nos anais irlandeses, malia que algunhas variantes cifran cinco ou oito anos.

A súa morte é mencionada nos Anais do Ulster no 637. Foi sucedido polo seu irmán Bridei fillo de Uuid segundo a lista de reis. O terceiro irmán de ambos, Talorc, foi rei despois de Bridei.

## Véxase tamén 
### Bibliografía 
* Anderson, Alan Orr, *Early Sources of Scottish History A.D 500&ndash;1286*, volume 1. Paul Watkins, Stamford, 1990. ISBN 1-871615-03-8
The Hateful Eight

***The Hateful Eight*** é un filme estadounidense de 2015 do xénero western revisionista escrito e dirixido por Quentin Tarantino. Está protagonizado por Samuel L. Jackson, Kurt Russell, Jennifer Jason Leigh, Walton Goggins, Demián Bichir, Tim Roth, Michael Madsen e Bruce Dern, que interpretan oito descoñecidos que buscan refuxio dunha treboada de neve nunha parada de dilixencias pouco despois da guerra civil estadounidense.

## Personaxes 
* Samuel L. Jackson como Major Marquis Warren a.k.a. "The Bounty Hunter"
* Kurt Russell como John Ruth a.k.a. "The Hangman"
* Jennifer Jason Leigh como Daisy Domergue a.k.a. "The Prisoner"
* Walton Goggins como Chris Mannix a.k.a."The Sheriff"
* Demián Bichir como Bob (Marco the Mexican) a.k.a. "The Mexican"
* Tim Roth como Oswaldo Mobray a.k.a. "The Little Man"
* Michael Madsen como Joe Gage (Grouch Douglass) a.k.a. "The Cow Puncher"
* Bruce Dern como Xeneral Sanford "Sandy" Smithers a.k.a. "The Confederate"
* James Parks como O.B. Jackson
* Channing Tatum como Jody Domingre
* Dana Gourrier como Minnie Mink
* Zoë Bell como Six-Horse Judy
* Lee Horsley como Ed
* Gene Jones como Sweet Dave

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Antonio Cid Cortés

**Antonio Cid Cortés**, nado o 16 de febreiro de 1954 en Xunqueira de Espadanedo, é un deportista galego e medallista paralímpico de boccia.

## Traxectoria 
Naceu con parálise cerebral infantil, tamén sufriu tetraplexía e está, polo tanto, no grupo BC1 no deporte con discapacidade.

Mentres traballaba nos Países Baixos na década de 1980, comezou a interesarse polo xogo de bolas. Con seis medallas, incluíndo tres de ouro, é un dos atletas máis exitosos do seu deporte durante os Xogos Paralímpicos de Verán. Ademais, gañou sete medallas a nivel mundial, cinco en Europa e 16 en campionatos nacionais españois durante a súa carreira.

Cid Cortés é membro da Asociación Aixiña en Ourense, unha asociación sen ánimo de lucro e lugar de encontro para persoas con discapacidade física e mental.

## Distincións 
* 2006: Real Orde ao Mérito Deportivo
* 2012: Distinción ao Mérito Deportivo de Galicia
* Placa e medalla do concello de Xunqueira de Espanedo

## Notas 
## Véxase tamén 
### Ligazóns externas 
*Perfil de Antonio Cid na páxina oficial do Comité Paralímpico Español
Space Optical Communications Research Advanced Technology Satellite

**Space Optical Communications Research Advanced Technology Satellite**, máis coñecido polo seu acrónimo **SOCRATES**, é un satélite artificial do NICT (Instituto Nacoinal da Información e as Tecnoloxías da Comunicación) do Xapón e lanzado o 24 de maio de 2014 mediante un foguete H-IIA desde o Centro Espacial de Tanegashima.

## Características 
SOCRATES é un pequeno satélite de 48&nbsp;kg de masa adicado a probar comunicacións por láser usando o instrumento SOTA (*Small Optical Transponder*). Estabilízase nos tres eixos usando propulsores alimentados por peróxido de hidróxeno e a alimentación eléctrica corre a cargo de dous paneis solares.

## Véxase tamén 
### Outros artigos 
*H-IIA

## Notas